De Langer Bly is in Reebok net buite Mosselbaai geleë en bied gerieflike selfsorgverblyf in 'n drieslaapkamerwoonstel. Die woonstel is bo-op 'n huis en naby die see.
Die woonstel beskik oor 3 slaapkamers, 3 badkamers en 'n oopplan-kombuis, -sitkamer en -eetarea. Die eerste slaapkamer het 'n dubbelbed, die tweede kamer het 2 enkelbeddens en die derde kamer het ’n koninggrootte-bed wat in 2 enkelbeddens omskep kan word. Die eerste en tweede slaapkamers deel 'n aparte badkamer en die derde slaapkamer het sy eie badkamer. Linne en badhanddoeke word voorsien.
Die kombuis is toegerus met 'n skottelgoedwasser, groot yskas, 'n o…
Die kombuis is toegerus met 'n skottelgoedwasser, groot yskas, 'n oond en stoof, 'n mikrogolfoond, 'n ketel, 'n broodrooster, eetgerei en breekware en daar is ook 'n ontbythoekie. Daar is 'n TV met 'n basiese DStv-pakket, maar gaste is meer as welkom om hulle eie dekodeerder en slimkaart vir volledige DStv saam te bring. Onbeperkte optiese vesel-WiFi is ook beskikbaar.
Die leefarea lei na 'n balkon met asemrowende uitsigte oor die see - perfek vir walviskyk. Vanaf die balkon kan jy 'n groot dek bereik met oorgenoeg braaigeriewe. Gaste het toegang tot 'n motorhuis vir 1 voertuig en 'n tweede voertuig kan gemaklik in die oprit op die perseel parkeer word.
'n Bespreking by De Langer Bly sluit in:
Gaste wat na De Langer Bly gekyk het, het ook belangstelling getoon in die volgende lekke plekke:
Vanaf R1 770 per nag (vir 6 mense)